Di tezwart i yexdem Lḥusin Yeḥya i udlis-is Wer tamurt (Heimatlos), iḥekku-d ɣef tudert-is d wayen yesεedda di lɣerba, ladɣa seg useggas-is aneggaru deg tesnawit armi d ass deg-i yekcem ɣer New York (deg 1981). Tuget n yisallen ara d-nefk ɣef tudert-is, nḥawec-iten-id seg wammuden n yisefra i d-yessuffeɣ: “Wer tamurt (Heimatlos)” d “Afraḍen n wul”. Llan yisallen nniḍen nelqeḍ-iten-id seg twacult n umedyaz i yettidiren tura di Tizi Ɣennif, deg tmurt anda i ilul.